กินยาคุมมา10กว่าแผงแล้วสามารถสบายใจในผลการคุมได้มั้ย แล้วสามารถมีเพศสัมพันธ์ที่ปลอดภัยได้ทุกวันใช่มั้ยคะ การกินยาคุมทุกวันทำให้ไข่ไม่ตกใช่หรือป่าวคะ ขอบนะค่ะ
สวัสดีค่ะ หากทานยาคุมกำเนิดต่อเนื่องมา 10 กว่าแผงแล้ว และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสในการตั้งครรภ์ก็ถือว่ามีน้อยอย่างยิ่ง แต่อย่างไรก็ตาม โอกาสไม่ได้ถือว่าเป็น 0% และไม่มีวิธีการคุมกำเนิดใดที่ป้องกันได้ 100% ค่ะยาคุมกำเนิด จะออกฤทธิ์ในการป้องกันการตั้งครรภ์ โดยจะยับยั้งกระบวนการตกไข่ สร้างเมือกที่บริเวณปากมดลูกมให้เหนียวข้น ทำให้ให้สเปิร์มเข้าไปผสมกับไข่ได้ยากขึ้น และทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จ